**ΠΡΟΓΡΑΜΜΑ ΠΕΝΘΗΜΕΡΗΣ ΕΚΠΑΙΔΕΥΤΙΚΗΣ ΕΚΔΡΟΜΗΣΣΟΦΙΑ-ΒΕΛΙΓΡΑΔΙ**

**11/12/2024 – 15/12/2024**

**1ηΗΜΕΡΑ: ΜΟΝΗ ΡΟΖΗΝΟΥ-ΣΟΦΙΑ** Συγκέντρωση στο σχολείο στις 08.00 το πρωί και αναχώρηση για τα σύνορα Προμαχώνα. Κάνοντας μία σύντομη στάση στα αφορολόγητα, συνεχίζουμε για το Μελένικο και το ιστορικό μοναστήρι Ροζηνού, αφιερωμένο στο Γενέθλιον της Θεοτόκου. Σύντομη επίσκεψη στην εκκλησία της Boyana, μνημείο παγκόσμιας κληρονομιάς της UNESCΟ και το Εθνικό Μουσείο Ιστορίας, στους πρόποδες του όρους Βίτοσα, λίγο έξω από τη Σόφια και άφιξη αργά το μεσημέρι στην πόλη της Σόφιας. Ελεύθερος χρόνος για φαγητό και περίπατο στη λεωφόρο Vitosha και σε εμπορικό κέντρο (TheMall). Το βράδυ μετάβαση στο ξενοδοχείο. Δείπνο και διανυκτέρευση.

**2ηΗΜΕΡΑ: ΠΕΡΙΗΓΗΣΗ ΣΤΗ ΣΟΦΙΑ-ΑΝΑΧΩΡΗΣΗ ΓΙΑ ΒΕΛΙΓΡΑΔΙ** Μετά το πρωινό, περιήγηση στη μεγαλύτερη πόλη της Βουλγαρίας, που από το 1879 είναι η πρωτεύουσα της χώρας. Στην περιήγησή μας θα δούμε τη Βουλή, το Προεδρικό Μέγαρο, την Εκκλησία – σύμβολο της πόλης, του Αλεξάντερ Νέφσκι, η οποία στην κορυφή της έχει χάλκινους και χρυσούς θόλους. Χτίστηκε προς τιμήν των Ρώσων στρατιωτών που σκοτώθηκαν, όταν το 1878 ο ρωσικός στρατός ελευθέρωσε τη Βουλγαρία από την Οθωμανική κυριαρχία και θεωρείται η καρδιά της πόλης. Θα δούμε ακόμη την πανεπιστημιούπολη, το μνημείο του Άγνωστου Στρατιώτη που βρίσκεται στην είσοδο της εκκλησίας της Αγίας Σοφίας, εξωτερικά το τζαμί Banya Bashi και την εκκλησία της Αγίας Κυριακής, με τον θεόρατο θόλο της. Αναχώρηση για Βελιγράδι. Άφιξη στην πόλη και τακτοποίηση στο ξενοδοχείο. Έξοδος στην περιοχή της Σκανταρλίγια. Επιστροφή στο ξενοδοχείο. Διανυκτέρευση.

**3ηΗΜΕΡΑ: ΒΕΛΙΓΡΑΔΙ** Μετά το πρωινό ξενάγηση στην πόλη. Μεταξύ άλλων θα δούμε το σύμβολο της παλιάς πόλης, το φρούριο Καλεμέγκνταν, που είναι χτισμένο στη συμβολή των ποταμών Δούναβη και Σάβα και χτίστηκε στα χρόνια της Οθωμανικής Αυτοκρατορίας ως οχύρωση για την προστασία από τους εχθρούς, τις εκκλησίες Ruzica και Αγία Παρασκευή. Επίσης θα περάσουμε από την πλατεία Δημοκρατίας, το Εθνικό Θέατρο, το περίφημο αρχοντικό της Πριγκίπισσας Ljubica, το πολυτελές ξενοδοχείο “Hotel Moskva”, σήμα κατατεθέν της πόλης, καταλήγοντας στον Άγιο Σάββα, τον μεγαλύτερο ορθόδοξο ναό των Βαλκανίων, με το παλιό ξυλόγλυπτο τέμπλο του ιερού και τα εκπληκτικά ψηφιδωτά της σερβικής αγιογραφίας. Θα δούμε ακόμη το Μνημειακό κέντρο του Τίτο αφιερωμένο στο μεγάλο ηγέτη, το Δημαρχείο και το Κοινοβούλιο. Επίσκεψη στο Μουσείο Τέσλα και το Εθνικό Μουσείο. Ελεύθερος χρόνος στον μεγάλο πεζόδρομο της οδού Κνεζ Μιχαήλοβα. Επιστροφή στο ξενοδοχείο και γεύμα. Έξοδος στην περιοχήZemun και κρουαζιέρα σε Δούναβη και Σάβα. Επιστροφή στο ξενοδοχείο και διανυκτέρευση.

**4η ΗΜΕΡΑ: ΕΚΔΡΟΜΗ ΝΟΒΙ ΣΑΝΤ - SREMSKI KARLOVSCI** Μετά το πρωινό αναχώρηση για μια ημερήσια εκδρομή στο Νόβι Σαντ, την πρωτεύουσα της Βοϊβοντίνα και δεύτερη μεγαλύτερη πόλη της Σερβίας. Το Νόβι Σαντ αποτελεί σπουδαίο οικονομικό κέντρο και ιδιαίτερα γνωστό για το πανεπιστήμιό του. Στην περιήγησή μας θα δούμε το κάστρο Petrovaradin, με ωραία θέα στον ποταμό Δούναβη, την πλατεία Slobodan, τον καθεδρικό ναό, το Δημαρχείο και θα έχουμε ελεύθερο χρόνο στον κεντρικό πεζόδρομο. Στη συνέχεια θα επισκεφθούμε την επαρχιακή πόλη Sremski Karlovci, η οποία βρίσκεται μόλις 5 χλμ. από το Νόβι Σαντ και θα έχουμε την ευκαιρία να δούμε την ιστορική έδρα του Πατριαρχείου και τον καθεδρικό ναό του Αγίου Νικολάου. Πρόκειται για έναν τόπο με ιδιαίτερη πνευματική και πολιτιστική αξία, καθώς εκεί κυκλοφόρησε το πρώτο λογοτεχνικό περιοδικό του κόσμου. Κατά τη διάρκεια της επιστροφής μας στο Βελιγράδι θα απολαύσουμε μια εξαιρετικής φυσικής ομορφιάς διαδρομή. Άφιξη στο Βελιγράδι νωρίς το απόγευμα. Επιστροφή στο ξενοδοχείο και γεύμα. Επίσκεψη στο εμπορικό κέντρο USCEτης πόλης. Διανυκτέρευση.

**5η ΗΜΕΡΑ: ΝΙΣ-ΘΕΣΣΑΛΟΝΙΚΗ** Πρωινό στο ξενοδοχείο αναχώρηση για Θεσσαλονίκη. Καθοδόν θα επισκεφτούμε την ιστορική πόλη της Νις, τη γενέτειρα του Μεγάλου Κωνσταντίνου, η οποία βρίσκεται στις όχθες του ποταμού Νισάβα. Ελεύθερος χρόνος για καφέ και φαγητό. Με τις απαραίτητες στάσεις καθοδόν για καφέ και ξεκούραση, άφιξη στη Θεσσαλονίκη και τον χώρο του σχολείου το βράδυ.